# Immortal peruana

La Immortal peruana és el nom donat a una espectacular partida d'escacs jugada pel Gran Mestre peruà Esteban Canal contra un aficionat desconegut en una exhibició de simultànies que va fer a Budapest el 1934. En només catorze moviments, Canal va sacrificar les seves torres i la seva dama, per finalitzar amb el mat de Boden.
Julius du Mont la va titllar de «partida encantadora». Irving Chernev escriu: «En tretze moviments, Canal sacrifica tant les torres com la dama, i després fa mat en el seu catorzè moviment!... Un home podria jugar un milió de partides d'escacs i mai duplicar la gesta de Canal». Fred Reinfeld escriu:
   Quan Anderssen va sacrificar dues torres, la dama, etc. contra Kieseritzky, el producte final es va descriure com a 'la partida Immortal'. Hauria estat més acurat dir-ne 'una partida immortal', ja que des de llavors hi ha hagut diverses altres aspirants a aquesta denominació. No menys mereixedora n'és aquesta petita gemma, a què Canal podria haver-hi dedicat menys de cinc minuts. La partida té la qualitat d'una improvisació de Liszt.

## La partida

Blanques: Esteban Canal
Negres: NN
Obertura: Defensa escandinava (ECO B01)
Lloc: Budapest, 1934
| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
1. e4 d5 2. exd5 Dxd5 3. Cc3 Da5 4. d4 c6 5. Cf3 Ag4 6. Af4 e6 7. h3 Axf3 8. Dxf3 Ab4 9. Ae2 Cd7 10. a3 0-0-0?? En un altre llibre, Reinfeld escriu: «Les negres pensen erròniament que [11.axb4] està fora de discussió. Però les blanques, en veure més enllà i confiar en la seva excel·lent posició d'atac, tenen una continuació sorprenent». Iakov Neishtadt escriu: «Les negres estan convençudes que el seu oponent no pot prendre l'alfil. De fet, aquest hauria estat el cas si no haguessin jugat 10.(...) 0-0-0, sinó 10.(...) Cgf6». Seirawan i Minev aconsellen: «Lema: Pensa-t'ho dos cops abans d'enrocar al flanc de dama!»
11. axb4!!
Si tant a6 com a c6 no estan protegits per peces negres, les negres podrien ser derrotades instantàniament amb un mat de Boden, per la qual cosa les blanques comencen a desviar per la força la dama negra que protegeix aquestes dues caselles.
11.(...) Dxa1+
Si les negres juguen 11.(...) Db6 per protegir a6 i c6, les blanques podrien continuar atacant la dama negra amb 12.Ca4 (12.(...) Dxb4+? 13.c3), la dama negra difícilment pot escapar de l'atac mentre protegeix a6 o c6.
12. Rd2!
Una altra desviació! Ara les negres estan condemnades, perquè després de capturar la torre blanca d'a1, les negres perden l'última oportunitat de protegir c6, i la dama negra no pot romandre a la columna a per protegir a6.
12.(...) Dxh1
Reinfeld escriu: «Preferible era 12.(...) Ce5 13.Axe5 Dxh1 14.Dxf7 Td7 (divertit seria 14.(...) C76 Dxe6+! Td7 16.Ag4 Thd8 17.Dd6! forçant el mat) 15.De8+ Td8 16.Dxe6+ Td7 17.De8+ Td8 18.Ag4#!»
13.Dxc6+! bxc6 14.Aa6# 1–0
| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |

## Referències

* ↑ Efstratios Grivas, The Tactics Bible: Magnum Opus, Thinkers Publications, 2019, p. 389. ISBN 978-9492510433
* ↑ «La Immortal peruana» (en anglès). GameKnot. [Consulta: 25 març 2021].
* ↑ Famous Chess Games: Peruvian Immortal
* ↑ J. du Mont, 200 Miniature Games of Chess, David McKay, 1965, p. 191.
* ↑ Irving Chernev, Wonders and Curiosities of Chess, Dover Publications, 1974, pp. 142-43. ISBN 0-486-23007-4. Chernev describes the game almost identically in his earlier book Irving Chernev, The 1000 Best Short Games of Chess: A Treasury of Masterpieces in Miniature, Simon & Schuster, 1955, p. 96 (game 212).
* ↑ Fred Reinfeld, Chess: Win in 20 Moves or Less, Ty Crowell, 2000, p. 87. ISBN 0-690-18916-8
* ↑ Fred Reinfeld, How to Win Chess Games Quickly, 1957, Barnes & Noble, Inc., p. 64. ISBN 0-389-00227-5
* ↑ Iakov Neishtadt, Catastrophe in the Opening, Pergamon Press, 1980, p. 172. ISBN 0-08-024097-6
* ↑ Yasser Seirawan i Nikolay Minev, Take My Rooks, International Chess Enterprises, 1991, p. 13. ISBN 1-879479-01-X
* ↑ Chess: Win in 20 Moves or Less, p. 87.

## Enllaços externs

* Notació de la partida a Chessgames.com